གསུམ་འགྲོ་དྲུག་བདག་འཛིན་འཁྲུལ་པ་ལ། བདག་གཞན་ཕྱོགས་རིས་མེད་པའི་དོན་
བསྟན་པས། འགྲོ་རྣམས་ཚད་མེད་བཞི་དང་ལྡན་པར་ཤོག །བདག་ནི་སྨོན་ལམ་
དོན་དང་རབ་ལྡན་ཞིང་། ཁམས་གསུམ་འགྲོ་དྲུག་དོགས་པས་བཅིང་རྣམས་ལ།
དོགས་མེད་བར་སྣང་ལྟ་བུའི་བརྡ་སྤྲད་པས། འགྲོ་རྣམས་སྨོན་ལམ་དམ་པ་མཐའ་
བཙན་ཤོག །བདག་ནི་ཐབས་ཀྱི་དོན་དང་རབ་ལྡན་ནས། ཁམས་གསུམ་འགྲོ་དྲུག་མི་
ཤེས་རྨོངས་པ་ལ། འགྲོ་བ་འདྲེན་པའི་བརྡ་དང་ཐབས་ལྡན་ནས། འགྲོ་རྣམས་ཐབས་
མཆོག་རྨོངས་པ་མེད་པར་ཤོགགག །བདག་ནི་ཤེས་རབ་དོན་དང་རབ་ལྡན་ནས།
ཁམས་གསུམ་འགྲོ་དྲུག་ཉོན་མོངས་འཁྲུལ་པ་ལ། ཤེས་རབ་ཡེ་ཤེས་ཆེན་པོའི་བརྡ་
64

མདོ་སྡེ།
དགེ་སྤྱོད་ཡན་ལག
སྦྱར་བས། འགྲོ་རྣམས་མ་འཁྲུལ་དོན་དང་ལྡན་པར་ཤོག །བདག་ནི་ངོ་བོ་གཅིག་ལ་
མ་གཡོས་ཀྱང་། བྱིན་རླབས་སྤྲུལ་པ་འོད་ཟེར་ཆ་ལས་སུ། སྤྲུལ་པའི་སྐུ་མཆོག་བྱེ་བ་
ཕྲག་བརྒྱ་ཡིས། འཛམ་གླིང་ཕྲག་བརྒྱའི་འགྲོ་དོན་བྱེད་པར་ཤོག །བདག་ནི་གསུང་
དབྱངས་གཅིག་ལ་མ་བསྒྲགས་ཀྱང་། བརྒྱད་ཁྲི་བཞི་སྟོང་ཐེག་པ་རིམ་དགུའི་བོན།
ཁམས་གསུམ་འགྲོ་དྲུག་སེམས་ཅན་ཐམས་ཅད་ཀྱིས། སོ་སོའི་སྒྲ་སྐད་བཞིན་དུ་གོ་
བར་ཤོག །བདག་ནི་ཐུགས་ཉིད་གཅིག་ལས་མ་གཡོས་ཀྱང་། མཁྱེན་པའི་ཡེ་ཤེས་
སུམ་བརྒྱ་དྲུག་ཅུ་ཡི། གཞན་རྒྱུད་ཐུགས་རྗེས་བྱིན་གྱིས་བརླབས་ནས་ཀྱང་། ཐམས་
ཅད་རང་རིག་ཡེ་ཤེས་དོན་རྟོགས་ཤོག །བདག་ནི་ནམ་ཞིག་འཁོར་བ་མ་སྟོངས་བར།
འགྲོ་བ་འདྲེན་པའི་དཔལ་དུ་གནས་གྱུར་ནས། ཐབས་དང་ཐུགས་རྗེ་རྣམ་པ་བཞི་
ཡིས་སུ། འཁོར་བ་སྒྲོལ་བའི་དེད་དཔོན་བྱེད་པར་ཤོག །བདག་ནི་སེམས་ཅན་འགྲོ་
བའི་དོན་ཕྱིར་དུ། ཐབས་དང་ཐུགས་རྗེའི་བྱིན་རླབས་ནུས་མཐུ་ཡིས། རྒྱུན་ཞུགས་
འབྲས་ཐོབ་འགྲོ་བའི་དོན་མཛད་ནས། གདུལ་བྱ་ཐམས་ཅད་ཐར་པར་འདྲེན་པར་
ཤོག །བདག་གི་ཞལ་མཐོང་གསུང་དབྱངས་ཐོས་པ་ཡང་། སངས་རྒྱས་ཉིད་དང་
མཇལ་པའི་འདུ་ཤེས་ཀྱིས། ཐམས་ཅད་དགའ་མགུ་རྗེས་སུ་ཡི་རངས་ནས། ཐུགས་རྗེ་
ཆེན་པོའི་ཡོངས་སུ་ཟིན་པར་ཤོག །བདག་ལས་བཀའ་ལུང་མན་ངག་གང་ཐོབ་པ།
སྐྱེ་ཤིའི་འཇིགས་བསམ་མི་རྟག་རྒྱུད་ལ་སྐྱེས། འཇིག་རྟེན་འཁོར་བའི་ལས་ལ་ཞེན་པ་
ལོག །རང་རིག་རྟོགས་པ་ཁོང་ནས་ཤར་བར་ཤོག །བདག་ལ་དབང་དང་བྱིན་རླབས་
གང་ཐོབ་པ། རྒྱུད་རྣམས་ཡོངས་སུ་སྨིན་ཅིང་གྲོལ་ནས་ཀྱང་། ཁམས་གསུམ་དབང་
སྡུད་སྲིད་གསུམ་ཟིལ་གནོན་ནས། སྨིན་གྲོལ་དབང་གིས་འགྲོ་དོན་བྱེད་པར་ཤོག
བདག་ལས་ཕྱི་རྒྱུད་བོན་ལུང་གང་ཐོབ་པ། རྒྱུ་འབྲས་མི་བསླུ་བདེན་གཉིས་ཟུང་
འབྲེལ་ནས། ཅིར་ཡང་སྤྲུལ་སྐུ་ལྟ་བུའི་ས་ཐོབ་ནས། འགྲོ་བ་སེམས་ཅན་ཐར་པར་
65

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
འདྲེན་པར་ཤོག །བདག་གིས་འདུལ་ཁྲིམས་སྡོམ་པ་ཕོག་པ་རྣམས། འཆལ་མེད་རྣམ་
དག་ཁྲིམས་དང་ལྡན་པར་ཡི། དྲང་སྲོང་རྒྱལ་བ་ལྟ་བུའི་སྐུ་ཐོབ་ནས། གཙང་དག་
ལྡན་པས་འགྲོ་དོན་བྱེད་པར་ཤོག །བདག་ལ་གསང་སྔགས་དབང་ལུང་ཐོབ་པ་
རྣམས། ཟུང་འཇུག་སྦྱོར་སྒྲོལ་རོལ་པའི་དོན་རྟོགས་ནས། གསང་བ་འདུས་པ་ལྟ་བུའི་
སྐུ་ཐོབ་ནས། གསང་སེམས་གཉིས་མེད་འགྲོ་དོན་བྱེད་པར་ཤོག །བདག་ལས་ཐེག་
ཆེན་གདམ་པ་ཐོབ་པ་རྣམས། རང་རིག་ཡེ་ཤེས་རྟོགས་པ་གདེང་ལྡན་ནས། འཆི་མེད་
གཙུག་ཕུད་ལྟ་བུའི་སྐུ་ཐོབ་ནས། ། དཔོན་གསས་ལུང་གིས་འགྲོ་དོན་བྱེད་པར་ཤོག །
བདག་གིས་བསྔོ་བ་སྨོན་ལམ་གང་ཐོབ་པ། དགེ་བའི་ཚོགས་ནི་ཟད་པར་མི་འགྱུར་
ཞིང་། བསོད་ནམས་ཡེ་ཤེས་ཚོགས་ཆེན་རབ་རྫོགས་ནས། མྱུར་དུ་བླ་མེད་བྱང་ཆུབ་
ཐོབ་པར་ཤོག །བདག་ནི་དེ་ལྟར་འགྲོ་དོན་མཛད་ནས་ཀྱང་། བདག་དང་བདག་ལ་
འབྲེལ་བའི་སེམས་ཅན་རྣམས། བདག་ཉིད་ནམ་ཞིག་སངས་རྒྱས་ཐོབ་པའི་དུས།
འོད་དང་ཉི་བཞིན་གཅིག་ཏུ་སངས་རྒྱས་ཤོག །བདག་གི་སེམས་བསྐྱེད་བླ་མ་སློབ་
དཔོན་ཚོགས། ལུས་བསྐྱེད་ཕ་མ་སྡོང་གྲོགས་མཆེད་ལྕམ་རྣམས། བདེ་ལྡན་གནས་སུ་
དག་པའི་ལུས་བཟུང་སྟེ། བདག་དང་གཙོ་འཁོར་གཅིག་ཏུ་འདུ་བར་ཤོག །བདག་
དང་འགལ་གྱུར་སྡང་དགྲ་གནོད་བགེགས་དང་། གཤེ་སྐུར་ཡ་ག་བསླུ་ཚིག་སྨད་
རྣམས་ཀྱང་། ནམ་ཞིག་བདག་གི་གདུལ་བྱ་གྱུར་ནས་སུ། སྒྲིབ་པར་མི་འགྱུར་སངས་
རྒྱས་ཐོབ་པར་ཤོག །བདག་གིས་བཀོད་དང་སྤེལ་དང་བསྒྱུར་བ་དང་། བཀྲོལ་དང་
བཤད་པའི་བོན་རྣམས་ཐམས་ཅད་ཀུན། ཉི་ཟེར་ས་ཡི་རྡུལ་ལྟར་རྒྱས་གྱུར་ནས།
ཕྱོགས་བཅུ་ཀུན་དུ་འགྲོ་དོན་འཕེལ་བར་ཤོག །བདག་དང་ལྷན་ཅིག་བོན་འཁོར་
བསྐོར་ནས་སུ། ལོངས་སྤྱོད་ཚོགས་ཀྱི་འབྲེལ་བ་གང་ཡོད་པ། ཕྱི་མ་ཨུ་རྒྱན་མཁའ་
སྤྱོད་བདེ་ཆེན་དུ། བསོད་ནམས་ཚོགས་ཆེན་ཡོངས་སུ་རབ་རྫོགས་ཤོག །བདག་ལ་
66

མདོ་སྡེ།
དགེ་སྤྱོད་ཡན་ལག
མོས་ཤིང་གདུང་པའི་སློབ་མ་རྣམས། ཚོགས་ལམ་དང་པོ་སྦྱོར་བ་རབ་ཐོབ་ནས།
མཐོང་ལམ་སྒོམ་པ་མཐར་ཕྱིན་ལམ་ཞུགས་ཏེ། གཡུང་དྲུང་ས་བཅུའི་ལམ་ལ་སྤྱོད་
པར་ཤོག །བདག་གི་རྗེས་སུ་འབྲེང་པའི་གང་ཟག་རྣམས། འཁོར་ལོ་བསྒྱུར་རྒྱལ་ལྟ་
བུའི་དབང་ཐོབ་ནས། སྟོང་གསུམ་ཀུན་དུ་གྲགས་པའི་བོན་འཁོར་བསྐོར། དགེ་བའི་
དེད་དཔོན་ཆེན་པོ་བྱེད་པར་ཤོག
དུས་གསུམ་ནུབ་པ་མེད་པའི་དབང་ཐོབ་ནས།
།བདག་གིས་མཛད་སྤྱོད་རྣམ་དག་བཀོད་པ་འདི།
བསྟན་པའི་རྒྱལ་མཚན་ཡོངས་སུ་
འཛུགས་པ་ཡིས། གདུལ་བྱ་ནམ་མཁའི་མཐའ་དང་མཉམ་པར་ཤོག །བདག་གི་
སེམས་བསྐྱེད་རྣམ་པར་དག་པ་འདིས། བསྐལ་པ་མ་འོང་དུས་ཀྱི་ཐ་མ་ལ། བདག་
གིས་དུས་གསུམ་སྟོན་པའི་སྐུར་གྱུར་ནས། ཁམས་གསུམ་འཁོར་བ་དོང་ནས་སྤྲུག་
པར་ཤོག །བདག་ནི་ནམ་ཞིག་འཁོར་བ་མ་སྟོངས་བར། ཐུགས་རྗེའི་རྒྱུན་ཀྱང་ཡོངས་
སུ་མི་འཆད་ཅིང་། བདག་གི་གདུལ་བྱ་ཡོངས་སུ་གྱུར་ནས་ཀྱང་། མི་བཅད་འཇིག་
རྟེན་གདུལ་དཀའ་འདུལ་བར་ཤོག །བདག་གིས་ནམ་ཞིག་འགྲོ་དོན་རྫོགས་པའི་དུས།
ཕྱི་སྣོད་ནང་བཅུད་འཁོར་བ་མྱང་འདས་རྣམས། ཐམས་ཅད་བདག་གི་ཀློང་དུ་རྫོགས་
ནས་ཀྱང་། བོན་ཉིད་དབྱིངས་སུ་མྱ་ངན་འདས་པར་ཤོག །བདག་དང་བདག་གིས་
མཐའ་དང་བྲལ་ནས་ཀྱང་། དུས་གསུམ་ནུབ་པ་མེད་པའི་དབྱིངས་ཆེན་དུ། མྱ་ངན་
འདས་ཏེ་འདས་པ་ཆེན་པོ་ཡི། མཁའ་ལ་མཉམ་ཞིང་ཀློང་དུ་བདལ་པར་ཤོག །དེ་
ལྟར་ཕྱི་རབས་རྗེས་འབྲེང་གང་ཟག་རྣམས། དུས་ཀྱི་ཐ་མར་གྱུར་པའི་སེམས་ཅན་
རྣམས། ལུས་ངག་ཡིད་གསུམ་བོན་སྒོར་ཞུགས་ནས་སུ། སྒོ་གསུམ་བོན་སྤྱོད་འདི་ལ་
བརྩོན་པར་བྱ། ཚེ་རབས་ལས་ཀྱིས་བསགས་པའི་སྡིག་སྒྲིབ་རྣམས། དགུན་གསུམ་
འཁྱགས་རོམ་དབང་ལ་བཏབ་པ་ལ། དཔྱིད་གསུམ་ཉི་མའི་འོད་ཟེར་ཤར་བ་བཞིན།
ཡུན་དུ་མི་ཐོག་འཕྲལ་དུ་འབྱང་པར་འགྱུར། ལུས་ཀྱིས་བསགས་པའི་བག་ཆགས་སྒྲིབ་
67

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
པ་རྣམས། རིན་ཆེན་སྣོད་དུ་མི་གཙང་རྫས་བླུགས་པ། བདུད་རྩི་ཆུ་བོ་རྒྱུན་དུ་བཀྲུས་
པར་ལྟར། ཕྱི་ནང་མེད་པར་དག་ཅིང་གཙང་པར་འགྱུར། ངག་གིས་བསགས་པའི་
བག་ཆགས་སྒྲིབ་པ་རྣམས། དྲི་མེད་ཤེལ་སྒོང་སྐྱོན་གྱིས་གོས་པ་ལ། དར་དཀར་
གཙང་མས་རྡུལ་ཕྱིས་བྱས་པ་ལྟར། སྐྱོན་གྱི་བག་ཆགས་རྡུལ་ཙམ་མེད་པར་འགྱུར།
ཡིད་ཀྱིས་བསགས་པའི་བག་ཆགས་སྒྲིབ་པ་རྣམས། གསལ་བྱེད་མེ་ལོང་གཡའ་ཡི་
སྒྲིབ་པ་ལ། ན་ཆུང་རྐྱེན་གྱིས་ཕྱི་བདར་བྱས་པ་འདྲ། བག་ཆགས་སྒྲིབ་དག་རང་ངོ་
ཤེས་པར་འགྱུར། ཕྱི་ནང་གསང་གསུམ་དམ་ཚིག་ཆགས་ཉམས་རྣམས། ལོ་ཐོག་སྐྱེ་
འགྲོ་ཐན་པས་སྐམ་པ་ལ། བདུད་རྩི་ཆར་གྱིས་གསོ་བསྐྱེད་བྱེད་པ་ལྟར། ཉམས་པ་
སོར་ཆུད་འཕྲོ་ནས་སོས་པར་འགྱུར། མ་རིག་གཏི་མུག་དབང་གྱུར་བག་ཆགས་
རྣམས། ཉི་ཟླ་མི་མཐོང་མུན་པའི་ཁང་པ་ལ། གསལ་བ་རྫས་ཀྱི་མར་མེ་བཏེགས་པ་
ལྟར། མ་རིག་མུན་པ་གཏན་ནས་སངས་པར་འགྱུར། ཉོན་མོངས་འཁྲུལ་པའི་དབང་
གྱུར་བག་ཆགས་རྣམས། མི་གཙང་དུག་གི་འདམ་རྫབ་འཁྱིལ་པ་ལ། མཁའ་གསལ་
ཉི་མའི་འོད་ཟེར་ཤར་བ་བཞིན། འཁོར་བ་དུག་གི་རྒྱ་མཚོ་སྐེམ་པར་གྱུར། འཁྱལ་
ཚིག་ལེ་ལོའི་དབང་གྱུར་ཆགས་ཉམས་རྣམས། དུག་ཤིང་ཚེར་མའི་ལོ་འདབ་རྒྱས་པ་
ལ། མེ་ཆེན་འབར་བས་རབ་ཏུ་བསྲེགས་པ་ལྟར། ཚིག་རྩུབ་ངག་འཁྱལ་བག་ཆགས་
བྱང་པར་འགྱུར། དམེ་མུག་ངན་སྒྲིབ་མི་གཙང་བག་ཆགས་རྣམས། རི་བོའི་རྩེ་ནས་
ན་བུན་འཁྲིགས་པ་ལ། འབྱུང་བ་རླུང་གིས་སྐད་ཅིག་གཏོར་བ་ལྟར། མི་གཙང་སྒྲིབ་
རྟོག་གཏན་ནས་སངས་པར་འགྱུར། དེར་ཕྱིར་བོན་འདི་སྤྱོད་པའི་ཡོན་ཏན་གྱིས།
འདིར་ཡང་སྒོ་གསུམ་སྒྲིབ་དག་བར་ཆོད་ཞི། བསམ་དོན་འགྲུབ་ཅིང་དགེ་བའི་
ཚོགས་རྣམས་འཕེལ། ཕྱི་མ་རྫོགས་པའི་སངས་རྒྱས་ཐོབ་པར་ཤོག །གང་ཞིག་རིགས་
ཀྱི་བུ་དང་བུ་མོ་ཡིས། གསེར་དང་རིན་ཆེན་སྣ་ལྔས་བྲིས་ནས་སུ། ཁྲི་འབུམ་བརྒྱ་སྟོང་
68

མདོ་སྡེ།
དགེ་སྤྱོད་ཡན་ལག
དུ་མར་ཀློག་པས་ན། མཚམས་མེད་བསགས་པའི་སྡིག་པ་དག་པར་འགྱུར། འཚལ་
དང་རྒྱ་སྣག་དག་གིས་བྲིས་ནས་སུ། སྟོང་དང་བརྒྱ་ཕྲག་མང་པོ་ཀློག་པ་ན། དེ་ལ་ཉེ་
བ་ལྔ་དང་ལྗི་བ་བཞི། ལོག་པར་བརྒྱད་དང་དེ་བཞིན་འཁྲུལ་པ་དགུ། མི་དགེ་བཅུ་
ཡི་སྡིག་པ་བྱང་བར་འགྱུར། ཉི་ཟླ་གཟའ་ཡི་ཟིན་པའི་དུས་སུ་ནི། མཆོད་པ་རྣམ་ལྔ་
གང་འགྲུབ་བཤམས་བརྗོད་ན། ཚེ་རབས་བསགས་པའི་བག་ཆགས་སྒྲིབ་པ་བྱང་།
བསྐལ་པར་བསགས་པའི་བག་ཆགས་བྱང་པར་འགྱུར། རྒྱུན་དུ་མ་བརྗེད་ཡི་དམ་
བྱས་འགྱུར་ནས། ཚེ་རབས་བསགས་པའི་བག་ཆགས་སྒྲིབ་པ་བྱང་། ཕྲན་ཚིག་སྡིག་
པ་རྣམས་ལ་སྨོས་ཅི་དགོས། ། བསྐལ་པར་བསགས་པ་རྣམས་ཀྱང་བྱང་པར་འགྱུར།
བླ་མ་སློབ་དཔོན་རྟེན་གསུམ་གསུང་རབ་དང་། ལྷ་ཁང་མཆོད་རྟེན་དྲུང་དུ་བརྗོད་
པ་ནི། བཀའ་རྐུས་དཀོར་རློམ་བདེར་གཤེགས་ཐུགས་དང་འགལ། སློབ་དཔོན་མ་
མཉེས་ཆགས་ཉམས་བསྐང་པར་འགྱུར། ལོངས་སྤྱོད་ཚོགས་ཀྱི་འཁོར་ལོ་བསྐོར་བ་རུ།
མཆེད་དང་ལྕམ་དྲལ་འཚོགས་པས་བརྗོད་པ་ན། རྒྱུ་ཆུང་ཕུད་ཉམས་སྲུང་མ་མ་
མཉེས་དང་། མཆེད་ལྕམ་རྣམས་དང་འགལ་བ་བསྐང་པར་འགྱུར། ནངས་པར་ཁྲུས་
དང་གཙང་སྦྲ་བྱས་ནས་སུ། ཕྱག་སྐོར་མོས་གུས་བྱས་ནས་བརྗོད་འགྱུར་ནས། འདུལ་
ཁྲིམས་ཆགས་ཉམས་ཉེས་ལྟུང་དྲི་མ་དང༌། གསང་སྔགས་དམ་ཚིག་འགལ་འཁྲུལ་
བསྐང་པར་འགྱུར། བཱེ་དུ་རྒྱ་ཡི་སྣག་ཚའི་གཡུ་འོད་དང་། བཟང་དྲུག་སྨན་གྱིས་བྲིས་
ནས་ཀློག་པ་དང་། རྒྱུན་དུ་མ་བརྗེད་ཡི་དམ་བྱས་གྱུར་ན། ཕྱི་མ་འཁོར་ལོ་སྒྱུར་རྒྱལ་
ལུས་ཐོབ་ནས། འགྲོ་བ་འདུལ་བའི་དེད་དཔོན་ཆེན་པོར་འགྱུར། དུས་གསུམ་དུས་
དྲུག་དག་དུ་བཏོན་པ་ན། འདི་དང་ཕ་རོལ་བར་དོའི་འཕྲང་སྒྲོལ་ནས། འོལ་མོ་ལུང་
རིང་གནས་སུ་སྐྱེ་བར་ཤོག །སྐྱེས་ནས་སེམས་ཅན་འགྲོ་དོན་བྱེད་པར་འགྱུར། དེ་ཕྱིར་
འདི་ཡི་དོན་ལ་བརྩོན་པར་བྱ། རྒོད་ལྕམ་དོན་འབར་ལས་སོགས་འཁོར་རྣམས་ཀུན།
69

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
མ་བརྗེད་ཐུགས་ཀྱི་དཀྱིལ་དུ་སྦས་པར་མཛོད། ཕྱི་རབས་ལྔ་བརྒྱ་དུས་ཀྱི་ཐ་མ་ལ།
དད་ལྡན་བློ་གསལ་ཤེས་རབ་ཚད་ལྡན་པས། དམ་ལྡན་ཟུང་ཐོབ་འགྲོ་བའི་དོན་ནུས་
པ། རྒྱུན་ཞུགས་འབྲས་ཐོབ་སེམས་དཔའ་རྣམ་སྤྲུལ་ཅན། ལས་འཕྲོ་སྐལ་ལྡན་བུ་ལ་
སྟོན་པར་མཛོད། དེས་ཀྱང་དགེ་བའི་དེད་དཔོན་བྱས་ནས་སུ། འགྲོ་དོན་དཔག་མེད་
ཡོངས་སུ་འགྲུབ་པར་ཤོག །
དེ་སྐད་གསུངས་ནས་ཞལ་གྱིས་འཛུམ་པར་མཛད། དེ་ལ་འཁོར་རྣམས་ཀུན་གྱིས་
སྤྲོ་བར་སྐྱེས། རོལ་མོ་གླུ་གར་མཆོད་པ་དཔག་མེད་རྣམས། ནམ་མཁའ་གང་པར་
ཁྱབ་པར་བྱས་ནས་ཕུལ། ཐམས་ཅད་ཀུན་གྱིས་རྗེས་སུ་མགྲིན་གཅིག་ཏུ། གཤེན་
རབ་ཆེན་པོ་འགྲོ་བའི་དཔལ་དང་མགོན། བསྐལ་པ་མ་འོངས་དུས་གསུམ་དུས་མིན་
མཁྱེན། འགྲོ་ལ་ཕན་ཕྱིར་ཡན་ལག་གསུམ་པའི་བོན། ལྔ་བརྒྱའི་ཐ་མའི་དགོས་ཆེད་
དོན་དུ་གསུངས། རྒོད་ལྕམ་དོན་འབར་མ་ལ་གཉེར་དུ་གཏད། དུས་ཀྱི་ཐ་མར་དར་
བའི་སྨོན་ལམ་བཏབ། སྐལ་ལྡན་བུ་ལ་གཏད་པའི་བཀའ་རྒྱ་མཛད། མཁྱེན་རྩེ་འགྲོ་
བའི་མགོན་ལ་ཕྱག་འཚལ་བསྟོད། དེ་སྐད་ཞུས་ནས་ཀུན་གྱིས་མངོན་པར་བསྟོད།
དེ་ལྟར་ཡན་ལག་གསུམ་པའི་བོན་སྤྱོད་འདི། རྒོད་ལྕམ་དོན་འབར་ཐུགས་ཀྱི་སྤྲུལ་
པ་སྟེ། ཡུམ་ཅིག་མཁའ་འགྲོ་འོད་ལྡན་འབར་མ་ཡིས། ལོ་རྒྱལ་བྱི་བའི་མགོ་ཡི་དུས་
བཟང་ལ། ངེས་མེད་སྤྲང་པོ་བདག་ལ་༼སྤྲུལ་སྐུ་བློ་ལྡན་༽སྙན་དུ་བརྒྱུད། བདག་གིས་
གསང་སྦས་བཀའ་རྒྱ་ཐུབ་པར་བྱས། དེ་ལྟར་ཡོས་ལོ་སྟོན་ཟླ་འབྲིང་པོ་ལ། དད་ལྡན་
གྲོགས་པོ་རྣམས་ཀྱིས་རྐྱེན་བསྐུལ་ནས། གནས་ལ་ཁྱད་འཕགས་སྤུ་ཟེ་ཟལ་མོའི་སྒང་།
མཚོ་གླིང་རྒྱ་མཚོའི་ཀླུ་ཡི་ཕོ་བྲང་དུ། དཀར་ཆག་ཡི་གེ་རིས་སུ་བྲིས་པ་འདི། བཀའ་
སྐྱོང་མཁའ་འགྲོ་རྣམས་ལ་བཟོད་པར་གསོལ། ལྔ་བརྒྱ་དུས་ངན་བསྐལ་པའི་སྙིགས་
མ་འདིར། འཛམ་གླིང་དབུས་ཀྱི་ཁ་བ་ཅན་ལྗོངས་སུ། བསྟན་པའི་བོན་འདི་དར་
70

མདོ་སྡེ།
དགེ་སྤྱོད་ཡན་ལག
རྒྱས་འཕེལ་ནས་སུ། གདུལ་བྱ་ནམ་མཁའི་མཐའ་དང་མཉམ་པ་ཡི། མཁའ་ལ་ཉི་
ཤར་བཞིན་དུ་བཀྲ་ཤིས་ཤོག
།འགྲོ་མགོན་རིན་པོ་ཆེ་ལྷུན་གྲུབ་དབང་གི་རྒྱལ་མཚན་
གྱི་ཕྱག་བྲིས་ལ། ཁྱུང་པོ་རིན་པོ་ཆེ་ཡིད་བཞིན་རྒྱལ་བ་ཚུལ་ཁྲིམས་ཀྱིས་ཞལ་བཤུས།
དགེའོ། །
༧ ཁྱུང་སྟེང་ནོར་གླིང་བོན་གཏེར་སྒྲོམ་བུའི་ཁར།
གསང་ལུང་འཛིན་པའི་འོད་ཟེར་སྦྱིན་པ་ཡིས།
སྒོ་བཞི་མཛོད་ལྔའི་དཔེ་རྙིང་གངས་རིའི་རྒྱན།
དཀའ་ཁྲི་མྱོང་བརྒྱས་སྤེལ་འདི་རྟག་བརྟན་སྨོན